Diari Oficial de la Generalitat Valenciana


Sumari del DOGV 6840, del 14-08-2012 (2012/7639)

Notificació de la sentència dictada en el procediment de guarda, custòdia i aliments de fill menor número 325/2012.
-------------------------------------------------------------------------------------------------------------------

### Dades del document

Número de DOGV
:   6840

Data del DOGV
:   14-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7639


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el procediment de guarda, custòdia i aliments de fill menor número 325/2012. [2012/7639]  
Família. Guarda, custòdia, aliments fill menor no matrimoni no consensuat 000325/2012-M4  
De: Fredy Guevara Rodríguez.  
Procurador: Roberto Hernández Guillén.  
Contra: Yeni Alexandra Puzma Martínez.  
En el present procediment guarda, custòdia i aliments seguit a instàncies de Fredy Guevara Rodríguez contra Yeni Alexandra Puzma Martínez s'ha dictat la sentència, que literalment diu el següent:  
«Sentència número 540/12  
Alacant, 18 de juliol de 2012.  
Susana Martínez González, magistrada jutgessa del Jutjat de Primera Instància número 10 d'Alacant, he vist estes actuacions de juí verbal número 325/12 entre parts, d'una, com a demandant Fredy Guevara Rodríguez, representat pel procurador senyor Hernández Guillén i assistit de la lletrada senyora Vidal Tafalla i, d'una altra, com a demandada Yeni Alexandra Puzma Martínez, declarada en rebel·lia, sobre guarda, custòdia i aliments en relació amb els fills menors d'edat, amb intervenció del ministeri fiscal.  
Dispositiva  
Que estimant en part la demanda formulada pel procurador senyor Hernández Guillén, en nom i representació de Fredy Guevara Rodríguez contra Yeni Alexandra Puzna Martínez, declarada en rebel·lia he d'acordar les següents mesures en benefici dels fills menors:  
1. Els fills menor d'ambdós parts, T. A. i F. A., sotmesos a la pàtria potestat d'ambdós progenitors, quedaran sota la guàrdia i custòdia del pare, i cada progenitor ha de mantindre informat el contrari sobre l'evolució escolar, social i sanitària dels fills, sempre que el progenitor no la puga obtindre per este, estant obligats els professionals que s'ocupen dels menors a subministrar, tant al pare com a la mare, qualsevol informació que els sol·liciten sobre els seus fills, per ser ambdós titulars de la pàtria potestat. Així mateix, s'haurà de demanar el consentiment de l'altre progenitor (que s'entendrà atorgat si no mostrara la seua oposició en els 10 dies naturals següents a la seua notificació fefaent) o comptar amb autorització judicial prèvia per als canvis de residència que, per la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics o psicològics transcendents, sobretot de cirurgia estètica, i en general, qualsevol alteració que afecte de manera important la vida dels menors.  
2. S'establix com a règim de visites i comunicacions amb el progenitor no custodi, que mentres la mare residisca a l'estranger podrà tindre amb si els menors els períodes vacacionals que passe a Espanya. Si la mare torna a traslladar la seua residència a Alacant o contornada, el règim serà l'ordinari dels caps de setmana alterns, des del divendres a l'eixida del col·legi fins al diumenge a les vint hores i els següents períodes vacacionals:  
Vacacions d'estiu. Els anys parells: des de l'últim dia lectiu anterior a les vacacions a les 20.00 hores fins al 30 de juny a les 20.00 hores, amb la mare; des de l'esmentada hora fins al 15 de juliol a les 20.00 hores, amb el pare; des del dit moment al 31 de juliol a les 20.00 hores amb la mare; des de llavors al 15 d'agost a les 20.00 hores amb el pare, i passaran a estar amb la mare fins al 31 d'agost a les 20.00 hores, i finalment, amb el pare des de llavors fins al dia anterior al començament del curs escolar, a les 20.00 hores. Els anys imparells s'invertirà l'orde.  
  
Nadal. Anys parells: de l'últim dia lectiu anterior a les vacacions a les 20.00 hores fins al 30 de desembre, a les 20.00 hores, amb la mare; des de llavors fins a l'últim dia vacacional de Nadal, a les 20.00 hores, amb el pare. Els anys imparells al contrari.  
Setmana Santa. Anys parells: des d'últim dia lectiu anterior a les vacacions, a les 20.00 hores a Dilluns de Pasqua a les 20.00 hores amb la mare; des del dit moment al diumenge següent a les 20.00 hores, amb el pare. Els anys imparells al revés.  
Els períodes vacacionals interrompran el règim ordinari de visites de caps de setmana, i correspondrà el primer cap de setmana posterior al període vacacional a aquell dels progenitors que no haja tingut els menors durant l'últim període vacacional.  
Els ponts escolars s'entendran units al cap de setmana més pròxim i els festius intersetmanals no constitutius de ponts es distribuiran de manera alterna entre els progenitors. En ambdós casos, els menors seran arreplegats a l'eixida del col·legi d'últim dia lectiu anterior al pont o festiu i seran tornats l'últim dia festiu a les 20.00 hores.  
  
Quant als dies especials, amb independència del progenitor a què corresponga el dia d'acord amb el règim de visites anteriorment exposat, el Dia del Pare, el Dia de la Mare i l'aniversari de cada progenitor, correspondrà al progenitor de què es tracte, en horari d'11.00 (des de l'eixida del col·legi, si és dia lectiu), a les 20.00 hores.  
  
El progenitor que els tinga, haurà d'entregar al contrari, junt amb els menors, la roba i documentació relativa als mateixos que pogueren necessitar durant l'estada amb este, com ara DNI, passaport, Targeta Sanitària, etc., així com la medicació que, si és el cas, necessiten.  
  
Ambdós progenitors facilitaran la comunicació telefònica, postal o telemàtica dels menors amb el progenitor que no els tinga en la seua companyia, i este haurà de respectar, en tot cas, els horaris de descans i estudi dels fills.  
3. S'assenyala la quantitat de quatre-cents seixanta (460) euros en concepte d'aliments en favor dels fills, quantitat que el pare ingressarà els primers 5 dies de cada mes en el compte que als esmentats efectes assenyale l'altre progenitor, i que s'actualitzarà anualment d'acord amb les variacions de l'índex de preus al consum, i cada progenitor haurà d'abonar el 50 per 100 dels gastos extraordinaris que puguen ocasionar els fills. Respecte d'estos, quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'hauran d'assumir al 50 per 100 les que es realitzen per comú acord entre els progenitors, i en cas contrari, serà assumit el pagament per aquell que haja decidit la realització de l'esmentada activitat. En tot cas, els gastos extraordinaris que no tinguen caràcter urgent hauran de ser consentits per ambdós progenitors, i s'entendrà el contrari, en la realització del gasto quan, notificada la intenció de realitzar este i el seu import, amb els documents corresponents, per qualsevol mitjà fefaent, es deixe transcórrer el termini de 10 dies sense mostrar-hi oposició. En cas de discrepància entre les parts sobre la procedència del gasto, haurà de sotmetre's a la decisió judicial. Només els de caràcter urgent i necessari es poden realitzar sense el consentiment o autorització judicial previs.  
  
4. No s'aprecien motius per a imposar les costes processals a cap dels litigants.  
Mode d'impugnació: per mitjà de recurs d'apel·lació, davant de l'Audiència Provincial d'Alacant (art. 455 LEC). El recurs s'haurà d'interposar davant d'este jutjat en el termini de 20 dies. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LEC).  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, que li serà tornat només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 6907 AB EEEE AA) i s'indicarà, en el "camp concepte" el codi «02 Civil-Apel·lació" i la data de la resolució recorreguda amb el format DD/MM/AAAA.  
En el cas de realitzar l'ingrés per mitjà de transferència bancària, després d'omplir el codi de compte corrent( CCC, 20dígits ), s'ha d'indicar en el camp """Concepte " el número de compte, el codi i la data en la forma exposada en el paràgraf anterior.  
  
En cap cas no s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme».  
I atés que la demandat, Yeni Alexandra Puzma Martínez, es troba en parador ignorat, expedisc este edicte, per tal que li valga de notificació de forma deguda.   
  
Alacant, 19 de juliol de 2012.- El secretari judicial: Pedro F. González de Pereda.